AUBERIVE  ( 11 )       Istor ur Bleinier Laz-Senin  ( 1 )    evit Gustav Mahler  e koun  Herbert Von Karajan    " Hag ar pezh hoc'h eus trec'het warnoc'h  Ho tougo da Zoue   . "          Gustav Mahler  - Eil Kensonadeg , " Dasorc'hidigezh "  ( Auferstehungssinfonie )      Luskad Kentan  Religioso / Speredek        - I  -  Itron-Varia an Diskuliadur "  Eürus an eneoù galvet war Arc'h ar Salvidigezh ,  da servij Roue ar rouaned ,  a vo he C'habiten Hon Itron-Varia gaer ha ken c'hwek  . "Mélanie Calvat , 18 a viz Mezheven 1877 .        1 - ... Bodet ' oamp bet 'barzh ur sal-veur zamc'hlasaet he mogerioù , diaes a-walc'h da livan pe daolennin , meur-divent ha goullo war un dro , leuniet , koulskoude , gant bezans un dra bennak bev diwel , tomm ouzhomp ha karantezus , a rae hec'h annez eus un doare hall ramzel , a denne da hini un ti-houarn dindan douar , met en ec'honder o nijal 'vit breman .  Kredin a rafed deomp adkavout kof ur vamm , sklaerderioù a beoc'h ennan .  D'an Arouez e raemp hon pedennoù ...  Pep unan he bannoù a gomze flour d'hor c'halonoù , e sioulder ur garantez peurbadel , hag e veze kaset en-dro dimp bewech ar goulenn-man a raemp outi :  " Piv oc'h-c'hwi  ? "  Edo ar strollad tud brevet ma'z aemp o taoulinan uvel ha dilorc'h dirazi , peorien druilhek mod nevez , torfedourien reuzeudik bet gwisket gant pilhoù .  D'ar c'hreiz  , e veze merzet ur skleurenn flammoc'h c'hoazh o vont , a-belec'h e pellae ar re-all , hervez a seblantas d'an holl .  Boud nenvel a-uc'h d'ul Levr digoret , Maouez diamen , rodheoliet gant daouzek sterenn strink e stumm he zalgen , a astenne he daouarn davedomp evel ur prof .  A-vec'h ma vefe tu da glask divinout he zreid , sklaer evel an dour , gronnet anezho gant ur c'houel seiz gwerc'h e stumm ur goabrenn , a save diouti frondoù strink-an-deiz , ha lakaet war ul liorzh lili ha roz gwenn a-us  d'ur voul-douar gant ur groazig ruz sanket warni .  Kelc'h anezhi a ziskouezhe un naer arem oc'h en em gregin en he lost hec'h-unan . Hag ur maen skarlek , henvel-bev , ruz evel ar gwad , a daole e skinoù warni hag e pep lec'h , seurt ruzvaen a drebarzhe ivez ar blanedenn 'vel ur c'hleze tan-flamm !  Pell e kendalc'has ar marzhioù-se ken dibar d'hor baman !  " Ha gwir eo e vefe kavet holl Istor an Denelezh 'barzh ur maen-sked liv flamm ? "  Uvel he c'halon , e souble ar Werc'hez  he sell .  Daoust dimp bezan milieroù dirazi , en em gave ene kuzh pep hini evel un danvadenn zianket o tont en-dro d'he c'hraoù , distaolet e bec'hedoù , klevet ouzh e bedennoù a-benn ar fin .  "  Me eo Itron-Varia an Diskuliadur  . "   Ha sklerijenn Santez Vari Dinamm krouet , c'hwec'h gwalenn aour en o zro , a lakae hon daoulagad da drellan gant ur ruzelenn diamantoù skedus o paran warno 'vel bannoù  kentan tarzh an deiz pe skleurioù opalek al Loar .  Komzoù dilavar ha fromus , bet skrivet anezho don o truez 'kreiz hor c'halonoù , feunteun a garantez a dorro hon sec'hed da viken !  Trumm e oa lakaet buhez e skeudennoù al Levr Santel , re hon Tonkadur , bet merket pep pajenn etre linennoù hon Doue Peurbadel ...  Esdraz a zegase en-dro e bobl nes d'an Tad , gantan Urim ha Tummim an Emglev Kozh . ( 1 )  " Piv eo Houman , a darzh evel gouloù-deiz , brav e-par al Loar , skedus e-giz an Heol ? ( 2 )  "  Ur Vaouez gant an Heol ouzh he gwiskan , al Loar dindan he zreid , ha war He fenn ur gurunenn a zaouzek steredenn  ... ( 3 )  E beg an deiz , setu-hi ma teuas ...  Er Sklerijenn ! ( 4 )      ( Da Vezan Kendalc'het )      ___    DAN AR WERN -  Auberive  ( Trede Kelc'h ) - 11 -  Istor ur Bleinier Laz-Senin  ( 1 ) - 1993 / 2009 - Pep gwir miret strizh - Tous droits réservés - All rights reserved - Breton Version / E Brezhoneg . "  Auberive  " , Copyright 2006 .     ___   Notennoù  :  1 - Esdraz , 2 , 63 : Urim ha Tummim , daou maen gwenn , arouezioù Sklerijenn hag Eeunded Komz Doue .  2 - Kanenn ar C'hanennoù , 12 , 1 .  3 - Diskuliadur , 12 , 1 .  4 - Tri ger-stur evit pep lodenn va zrilogiezh :  " An Erbeder " ( E beg an deiz ... )  " An Ti Achantet " ( Setu-hi ma teuas ... )  " Auberive " ( Er Sklerijenn ... )         Taolenn : " Vierge à l'Hostie "  Ingres ( 1854 )